इमरान खान ने कहा पाकिस्तान में मौजूद है 40,000 आतंकी, तो उपराष्ट्रपति वेकैंया नायडू ने कह दी यह बात...  
इमरान खान के बयान पर उपराष्ट्रपति वेकैंया नायडू ने दिया रिएक्शन
इमरान खान ने कहा था कि पाकिस्तान में मौजूद हैं आतंकी
वेकैंया नायडू ने इसी बयान पर रिएक्शन दिया है
वेकैंया नायडू राज्यसभा सदस्य नरेंद्र जाधव की पुस्तक के विमोचन पर आयोजित कार्यक्रम में बोल रहे थे. गौरतलब है कि पाकिस्तान के प्रधानमंत्री इमरान खान ने मंगलवार को कहा था कि लगभग 30,000 से 40,000 आतंकवादी, जिन्होंने 'अफगानिस्तान के किसी हिस्से या कश्मीर' में प्रशिक्षण लिया और लड़े, उनके मुल्क में मौजूद हैं. अमेरिका में एक कार्यक्रम के दौरान पाकिस्तान के प्रधानमंत्री इमरान खान ने कहा था कि उनकी पाकिस्तान तहरीक-ए-इंसाफ सरकार के सत्ता में आने से पहले रहीं सरकारों में देश से संचालित हो रहे आतंकवादी गुटों के खिलाफ कार्रवाई करने के लिए राजनैतिक इच्छाशक्ति का अभाव था.    
पाकिस्तान के प्रधानमंत्री ने कहा था, "जब तक हम सत्ता में नहीं आए थे, सरकारों में राजनैतिक इच्छाशक्ति नहीं थी, क्योंकि जब आप आतंकी गुटों की बात करते हैं, हमारे पास अब भी 30,000 से 40,000 ऐसे सशस्त्र लोग हैं, जिन्होंने अफगानिस्तान के किसी हिस्से या कश्मीर' में प्रशिक्षण लिया और लड़े.. यूएस इंस्टीट्यूट ऑफ पीस में इमरान खान ने कहा था, "पाकिस्तानी राजनीति में बड़ा बदलाव आया... 2014 में पाकिस्तानी तालिबान ने आर्मी पब्लिक स्कूल में 15 बच्चों को मार डाला था... सभी राजनैतिक दलों ने नेशनल एक्शन प्लान पर दस्तखत किए और तय किया कि उसके बाद हम किसी भी आतंकवादी गुट को पाकिस्तान के भीतर संचालित नहीं होने देंगे..."